paragraph_text: Junior je kao šef arogantan, sebičan i impulzivan. Uvijek je bio iznimno zavidan prema onima koji su u obitelji držali više pozicije (pogotovo prema članovima svoje obitelji). Postao je zavidan prema svojem bratu Johnu Francisu "Johnny Boyu" Sopranu kad je ovaj prije njega postao članom mafije, kao i prema svojem nećaku Tonyju Sopranu zbog njegova statusa zvijezde obitelji za koju je radio cijelog svojeg života. Iako Junior u seriji nikad ne ubija izravno sam, u prvoj sezoni naređuje ubojstva šestorice ljudi, uključujući bivšeg najboljeg prijatelja i partnera Christophera Moltisantija Brendana Filonea te neuspješni pokušaj Tonyjeve likvidacije nakon što je pomislio kako Tony kuje urotu protiv njega. Naručio je i lažnu Christopherovu likvidaciju nakon njegove i Brendanove druge otmice njegovih kamiona, iako su oni u međuvremenu vratili robu (skupa talijanska odijela). Mikey Palmice, koji je bio njegov vozač i kasniji savjetnik, obavio je sva Juniorova ubojstva.